
Tárgy: Martfű város településszerkezeti tervének, helyi építési szabályzatának és szabályozási tervének módosítása. 
Tisztelt Polgármester Asszony!
A tárgyi településrendezési eszköz módosításához, az épített környezet alakításáról és védelméről szóló 1997. évi LXXVIII. törvény (Étv) 9. § (6) szerint kért szakmai véleményt az alábbiakban adom meg:

1. A településrendezési eszközök tárgyi módosítását – figyelembe véve az Étv. 9. § szerint lefolytatott véleményezési eljárás eredményét – nem kifogásolom.
2. Területrendezési tervekkel való összhang:

Hivatkozással a területfejlesztésről és területrendezésről szóló 1996: XXI. tv. (továbbiakban: Tftv.) 19.§ (2) c) pontjára, az ott rögzített (a miniszter feladatkörébe tartozó területrendezési feladatként meghatározott) felhatalmazás alapján, e jogkörömben eljárva - a Tftv. 23/A.§ előírásaiban foglaltak figyelembevételével - az alábbi állásfoglalást adom:

A tervezett településrendezési eszközeik és a jelenleg figyelembe veendő magasabb szintű területrendezési terv a 2003. évi XXVI. törvénnyel jóváhagyott Országos Területrendezési Terv (OTrT) alapján készített – 10/2011. (IV. 29.) Kr sz. módosított - Jász-Nagykun-Szolnok Megyei Közgyűlés 18/2004.(XI.9.) számú rendelete által jóváhagyott Jász-Nagykun-Szolnok Megyei Területrendezési Terv (MTrT), mint magasabb szintű területrendezési terv összhangja biztosított (a benyújtott OTÉK 3.§ (3) 6. szerinti kötelező alátámasztó munkarész alapján).
Felhívom a szíves figyelmét még az alábbiakra:

· az Étv. 9. § (6) bekezdés szerint a jelen szakmai véleményemet a jóváhagyásra jogosult képviselő testülettel ismertetni kell;
· a már teljes körűen véleményezett és egyeztetett jóváhagyandó településrendezési eszközökön további kiegészítések, javítások már csak a szakmai véleményezési eljárásból következő szempontok alapján lehetséges és így jogszerű, amennyiben ettől eltérő változtatási igények merülnek fel a jóváhagyás előtt, úgy azokat az Étv. 9. §-nak megfelelő újraegyeztetési eljárás lefolytatásával tudják a település-rendezési terveikbe és HÉSZ-be illeszteni;

· A tervdokumentáció(ka)t valamint az eljárás  során  beérkezett  véleményeket  és a beérkezett  vélemények  figyelembe  nem vételének indokolását papír formátumban és digitális (CD) adathordozón is szíveskedjenek elküldeni!

Hivatkozás: OTÉK 5. § (2); Étv. 59.§    
· a jóváhagyott tervek megküldésének kötelezettsége:

· az Étv. 9 § (8) szerint a polgármester az elfogadást követően 10 munkanapon belül megküldi a helyi építési szabályzatot, a településrendezési terveket és a beérkezett vélemények figyelembe nem vételének indokolását az azok véleményezésében részt vett államigazgatási szerveknek és szakmai vizsgálat céljából az állami főépítésznek, valamint

· az Étv. 9 § (12) szerint a helyi építési szabályzatot és a településrendezési terveket azok összes munkarészével, valamint a megállapításukról szóló - külön jogszabály szerinti - jegyzőkönyvvel, a véleményezési eljárás dokumentumaival, továbbá az állami főépítészi véleménnyel együtt, a képviselő-testületi megállapításuk után 15 napon belül a jegyző köteles megküldeni a helyi önkormányzatok törvényességi ellenőrzéséért felelős szervnek, ezen kívül

· a településrendezési eszközöket (valamint a helyi építészeti, természeti értékek védelmét elrendelő döntést) az önkormányzat döntését követő 30 napon belül a rendelettel vagy határozattal együtt egy példányban a jegyző a köteles a Dokumentációs Központ részére ingyenesen átadni, illetve megküldeni.

Hivatkozás: az építésügy, a településfejlesztés és rendezés körébe tartozó dokumentációk központi nyilvántartásáról szóló 277/2008. (XI. 24.)Korm. rendelet1. § (1). 

A dokumentumokat (jelenleg) PDF (Portable Document Format) formátumban, vagy külön jogszabályban előírtaknak megfelelő formátumban kell a Dokumentációs Központ részére elektronikus úton, ügyfélkapun keresztül, vagy csak egyszer írható elektronikus adathordozón postai úton átadni. 

Hivatkozás: 277/2008. (XI. 24.) Korm. rendelet 3. § (1) 

